# Apol·lo 13 (pel·lícula)

Apol·lo 13 (en anglès: Apollo 13) és una pel·lícula estatunidenca de l'any 1995, dirigida per Ron Howard, interpretada per Tom Hanks, Kevin Bacon, Bill Paxton, Gary Sinise i Ed Harris. Narra el vol de la nau Apol·lo 13 que tenia com missió efectuar un allunatge a la regió Fra Mauro.

## Citacions

[Introducció de la pel·lícula narrat pel periodista estatunidenc Walter Cronkite]
* Walter Cronkite: Inspirada pel difunt president Kennedy, en només 7 anys Amèrica ha superat el repte del que Kennedy va qualificar de l'aventura més gran, més arriscada i més perillosa en que s'ha embarcat l'home. Després d'onze anys al darrera dels russos en el seu programa espacial tripulat i després d'aquell incendi sobtat i terrible a la plataforma de llançament durant una prova rutinària on van morir els astronautes americans Gus Grissom, Ed White i Roger Chaffee, es va dubtar seriosament que poguéssim arribar abans que els russos a la Lluna. Però aquesta nit al cap d'a penes 18 mesos de la tragèdia de l'Apol·lo 1, el món sencer ha contemplat bocabadat com Neil Armstrong i Buzz Aldrin aterraven a la Lluna.
[Durant la sessió de fotos de la tripulació original de l'Apol·lo 13]
* Periodista: És a dir, que el número tretze no us amoïna? Fred Haise: Només si fos un divendres, Phil. Periodista: L'Apol·lo 13 s'enlairarà a les 13 hores i 13 minuts i, a més, entrarà en la gravetat de la Lluna el 13 d'abril. Jim Lovell: D'això, en Ken Mattingly ja ha fet alguns experiments científics relacionats amb aquest fenòmen, oi Ken? Ken Mattingly: Eh, doncs, si. Vaja, he agafat un gat negre i l'he fet caminar sobre un mirall trencat sota l'escala del mòdul lunar i no hi ha hagut cap problema. Fred Haise: Si, també estem donant voltes sobre una carta d'un home què ens deia que ens emportem un porc perquè ens doni sort.
[Reunió entre Jim Lovell, Chris Kraft, Deke Slayton i el metge de la missió sobre el cas de Ken Mattingly]
* Jim Lovell: (enfurismat) Et vols carregar la meva tripulació dos dies abans del llançament? Ara que nosaltres estem tant compenetrats que ens sabem entendre el to de la veu i tot? Metge de la missió: En Ken Mattingly estarà força malalt precisament just quan us haurà de recollir a tu i a en Haise després del passeig lunar. Deke Slayton: És el pitjor moment per tenir febre. Jim Lovell: D'acord, entesos. Però en Jack fa setmanes que no treballa al programa. Chris Kraft: Està qualificat per aquesta missió. Jim Lovell: És un pilot excel·lent però quant temps fa que no ha estat en un simulador? Chris Kraft: Em sap greu, Jim. Entenc com et sents. Però només tenim dues opcions, o retirem en Mattingly i hi posem en Swigert, o us deixem tots tres per una altra missió. (silenci de tensió) Jim Lovell: (amb ràbia) M'he entrenat per anar a Fra Mauro i ara em surts amb collonades mèdiques, Deke! Deke Slayton: Jim, si insisteixes d'anar amb en Ken, no viatjaràs amb l'Apol·lo 13. Ho decideixes tu.
[Es produeix l'explosió del mòdul de servei de l'Apol·lo 13]
* Jim Lovell: Aquí passa alguna cosa, nois. Jim Lovell: Què has fet? Jack Swigert: He mogut els dipòsits. (Els controladors de Houston es queden sorpresos per les dades que reben de la nau) CAPCOM: Aquí Houston, repetiu si us plau. Jim Lovell: Houston, tenim un problema.
[En Jim Lovell se n'adona que estan expulsant alguna mena de gas a l'espai]
* Jim Lovell: Houston, hem expulsat alguna cosa a l'espai. Ara mateix ho veig per la finestreta. És clarament algun tipus de gas. Deu ser l'oxigen. (La sala de controladors de Houston es queda en silenci durant un breu moment) CAPCOM: Rebut, Odisea. Registrem l'expulsió.